
Ο Αντιδήμαρχος Γιώργος Μπαλάσκας στις εορταστικές εκδηλώσεις 
για την Ημέρα Μνήμης του Μακεδονικού Αγώνα 
Ο Αντιδήμαρχος Γιώργος Μπαλάσκας εκπροσώπησε τον Δήμο Κιλκίς στις χθεσινές εκδηλώσεις εορτασμού της Ημέρας Μνήμης του Μακεδονικού Αγώνα, ο οποίος στάθηκε ορόσημο για την απελευθέρωση της Μακεδονίας, χαραγμένο με το αίμα και τις θυσίες των Ελλήνων. 
Οι εκδηλώσεις διοργανώθηκαν από την Περιφερειακή Ενότητα Κιλκίς και περιλάμβαναν επιμνημόσυνη δέηση υπέρ αναπαύσεως των ψυχών των ηρωικά πεσόντων κατά τη διάρκεια του Μακεδονικού Αγώνα, στον Ιερό Μητροπολιτικό Ναό Μεταμορφώσεως του Σωτήρος Κιλκίς και επίκαιρη ομιλία από τον Διευθυντή του 7ου  Δημοτικού Σχολείου Κιλκίς Χαράλαμπο Σιμιτσή. 
Στο Μνημείο Ηρώων και Πεσόντων του Δημοτικού Πάρκου, τελέστηκε τρισάγιο και η τελετή ολοκληρώθηκε με την κατάθεση στεφάνων, την τήρηση σιγής ενός λεπτού και την ανάκρουση του εθνικού μας ύμνου.
Στις εκδηλώσεις παρέστησαν, επίσης, ο Αντιδήμαρχος Θεμιστοκλής Κοσμίδης και η Πρόεδρος της Δημοτικής Κοινότητας Κιλκίς Φεβρωνία Ιωαννίδου. 
